Diari Oficial de la Generalitat Valenciana


Sumari del DOGV 5847, del 11-09-2008 (2008/10034)

RESOLUCIÓ d'11 de juliol de 2008, de la consellera de Cultura i Esport, de concessió d'ajudes per a programes d'activitats culturals, d'acord amb l'Orde de 28 de desembre de 2007.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5847

Data del DOGV
:   11-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10900


Data del document
:   11-09-2008

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * associació
    * suport econòmic
    * manifestació cultural
    * societat sense fins de lucre
    * ajuda pública

RESOLUCIÓ d'11 de juliol de 2008, de la consellera de Cultura i Esport, de concessió d'ajudes per a programes d'activitats culturals, d'acord amb l'Orde de 28 de desembre de 2007. [2008/10154]  
Per l'Orde de 28 de desembre de 2007 de la Conselleria de Cultura i Esport, es van convocar ajudes per a programes d'activitats culturals, i es van establir els criteris i les bases per a la concessió.  
Constituïda la comissió tècnica i vistes les sol·licituds presentades, es va elevar la proposta d'adjudicació d'ajudes el 7 de juliol de 2008, a la vista de la qual, d'acord amb l'apartat sisé de la base huitena, resolc:  
Primer  
Concedir, d'acord amb les bases de la convocatòria, una subvenció a les entitats i associacions sense ànim de lucre que figuren en l'annex I per la quantitat indicada en cada cas, a fi de sufragar les despeses corrents generades pels programes de les activitats culturals promogudes per les associacions i entitats esmentades, per un import total de 150.000 euros, a càrrec dels crèdits del capítol IV, despeses corrents, línia T5994000 del programa 454.10 «Promoció Cultural i Belles Arts» del pressupost de la Generalitat per a l'any 2008.   
Segon  
Excloure de la convocatòria les sol·licituds que figuren en l'annex II pels motius següents:  
1. Exclosos segons l'informe de la comissió tècnica, redactat atenent els criteris de prioritat i tenint en compte el nombre màxim d'ajudes i la disponibilitat pressupostària, d'acord amb la base huitena, apartat quart, de la convocatòria, en relació amb les bases quarta i novena.  
2. Exclosos per haver presentat la sol·licitud fora del termini fixat en la convocatòria (base setena, paràgraf primer).  
3. Exclosos per no haver aportat la documentació requerida en els terminis establits (base setena, últim paràgraf).  
4. Exclosos per haver presentat programes amb un contingut clarament inclòs en altres convocatòries d'ajudes de la Generalitat (base cinquena, apartat a).  
5. Exclosos per ser programes promoguts o organitzats per corporacions locals o per qualsevol altra administració pública, així com per entitats de dret públic amb personalitat jurídica pròpia vinculades o dependents de qualsevol administració pública o persona juridicoprivada amb un capital o dotació en què participen majoritàriament les altres entitats mencionades en este apartat (base cinquena, apartat c).  
6. Exclosos per ser programes promoguts o organitzats per centres docents, associacions de pares i mares d'alumnes i associacions d'alumnes, independentment del titular i del nivell d'ensenyament (base cinquena, apartat d).  
7. Exclosos per haver presentat projectes que inclouen majoritàriament activitats socials, gastronòmiques, taurines, recreatives, viatges i similars (base cinquena, apartat h).  
8. Exclosos per ser programes promoguts i organitzats per associacions literàries, juvenils i esportives (base cinquena, apartat g).  
Tercer  
El pagament es realitzarà en el compte corrent de l'entitat financera designada per cada beneficiari.  
Quart  
Per a efectuar el pagament, els beneficiaris han de presentar fins el 15 de novembre la documentació requerida en la base catorze de l'Orde.  
Cinqué  
L'incompliment dels fins de la subvenció i dels supòsits previstos en la base tretze donarà lloc a la revocació de la resolució. El reintegrament de la subvenció serà exigible en el cas que el beneficiari no l'efectue voluntàriament, sense perjuí de les altres responsabilitats a què done lloc este incompliment.  
Segons el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14, 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la notificació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 11 de juliol de 2008.- La consellera de Cultura i Esport: Trinidad Maria Miró Mira.  
Annex I  
  
  
  
  
Anexo II  
  
  
  
  
  
  
  
  
  
Anexo I  
  
  
  
  
'  
Anexo II  
  
  
  
  
  
  
  
